OpenLLM-France/wikimedia huggingface dataset:
# Gaspard-Félix Tournachon

Gaspard-Félix Tournachon (6 d'abril de 1820 - 21 de març de 1910), conegut popularment amb el monònim Nadar, va ser un periodista, il·lustrador i caricaturista, però sobretot fotògraf francès.
Per consell d'un amic va comprar una càmera fotogràfica que va utilitzar per recollir els retrats que haurien de servir de base de les caricatures de la seva obra Panthéon Nadar 1853, on van aparèixer grans personatges de la política i la cultura del moment pertanyents al seu cercle d'amistats, tals com Charles Pierre Baudelaire, etc.
Mai no es va plantejar el retrat fotogràfic com una activitat amb la qual guanyar diners, car mantenia unes idees estètiques sobre com realitzar els retrats que li allunyaven dels criteris més comercials, però que per contra l'elevaven al rang artístic. En tot moment es va negar a acolorir els retrats, així com a practicar qualsevol tipus de retoc. També va renunciar a la utilització d'elements d'attrezzo. Nadar únicament se serveix de la llum -manera d'il·luminar al model- i del gest -mirada i actitud dels models afavorida per la relaxació dels amics fotografiats-, com a elements principals de la fotografia.
Nadar feia retrats com ho faria un pintor però amb un mitjà nou. N'ha existit una llarg debat científic sobre si copiava/imitava la pintura, encara que sembla que finalment s'ha acabat amb la polèmica en reconèixer que si bé és cert que Nadar seguia els cànons clàssics ja assentats a la pintura amb una tècnica nova, no deixa de conrear un gènere artístic del qual també participa la pintura.
A les obres de Nadar l'important és realment el rostre del retratat raó per la qual es prescindeix d'ornaments supérfluos. En nom del realisme menysprea l'acolorit de les imatges o el seu retoc buscant amb això una major claredat.
A Nadar es deuen les primeres fotografies aèries de la història l'any 1856 realitzades amb una càmera fotogràfica des d'un globus aerostàtic. Aquesta innovació va tenir un gran interès militar. En els anys 1870 va ser nomenat comandant d'una companyia de globus aeroestàtics per prendre fotografies de les posicions dels prussians que envoltaven París.
També va ser el primer fotògraf a realitzar fotografies amb llum artificial aconseguint captar imatges de les catacumbes de París.
Correspon a Nadar l'honor d'haver acollit, l'abril de 1874 al seu estudi del boulevard des Capucines de Paris, la primera exposició dels pintors impressionistes francesos a la qual participaren, entre d'altres, Claude Monet, Pierre-Auguste Renoir, Camille Pissarro, Alfred Sisley, Paul Cézanne, Berthe Morisot i Edgar Degas.

## Fons personal

El Centre de Documentació i Museu de les Arts Escèniques conserva una petita part del treball fotogràfic de Nadar.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.110. DL M-50.522-2002. ISBN 84-8332-391-5 [Consulta: 5 desembre 2014].
* ↑ Escena digital - Nadar
# Georges Prêtre

Georges Prêtre (Waziers, 14 d'agost del 1924 - Navés, 4 de gener de 2017) fou un director d'orquestra francès.
Va néixer a Waziers, un poble del nord de França, i estudià harmonia amb Maurice Duruflé i direcció amb André Cluytens, entre d'altres, al Conservatori de París. Després de graduar-se, dirigí en un nombre de petits teatres d'òpera francesos, qualque vegada sota el pseudònim de Georges Dherain, abans de fer el seu debut a París, a l'Òpera còmica, amb l'obra de Richard Strauss Capriccio. Feu el seu de debut al Royal Opera House, Covent Garden l'any 1961, amb primeres aparicions al Metropolitan Opera de Nova York i La Scala de Milà, més tard, en els anys 1960. Treballà amb Maria Callas en diverses ocasions, i hi feu gravacions de Carmen i Tosca. Per un temps va ser director musical de l'acadèmia de la música reial de l'Òpera de París.
A més de l'òpera, Prêtre és conegut per les seues interpretacions de música francesa. Està especialment associat amb Francis Poulenc, del qual va estrenar l'òpera La Voix humaine a l'Opéra-Comique el 1959 i els seus Sept répons des ténèbres l'any 1963. L'any 1999 donà una sèrie de concerts a París per celebrar el centenari del naixement de Poulenc. L'any 1988 Marcel Landowski li dedicà la seva quarta simfonia.
Va dirigir el Concert d'Any Nou de la Filharmònica de Viena el 2008 i el 2010.

## Referències

* 1 2 3 4 Roux, Marie-Aude «Georges Prêtre, une passion viennoise» (en francès). Le Monde, 04-01-2017 [Consulta: 5 gener 2017].
* ↑ «About Georges Prêtre» (en anglès). MTV. Viacom International Inc.. Arxivat de l'original el 6 de gener 2017. [Consulta: 5 gener 2017].
* ↑ «Marcel LANDOWSKI» (en anglès). MusicWeb International. [Consulta: 5 gener 2017].
# Defecte

«Defecte» té aquests significats:
* Defecte (filosofia), en filosofia, manca de les qualitats pròpies i naturals d'una cosa
* Defecte (tecnologia), en enginyeria de processos, desviació negativa del funcionament respecte a alló acceptable, esperat o habitual
* Defecte de colada, anomalia durant la fabricació de peces per colada de metall
* Defecte cristal·logràfic, pertorbació en la periodicitat de la xarxa d'un sòlid cristal·lí
* Defecte màssic, en física, diferència entre la suma de les masses en repòs dels nucleons lliures i la massa en repòs d'un nucli atòmic constituït per aquests nucleons
* Defecte topològic, en cosmologia, esdeveniment hipotètic de molt gran densitat d'energia
* Defecte topològic cristal·lí en ciència dels materials, alteració en l'ordenació regular d'un cristall
# Couvin

Couvin és una ciutat de Bèlgica, a la Província de Namur, que forma part de la regió valona regada pel riu Eau Noire. L'1 de gener del 2024 tenia 13.904 habitants. Limita al nord amb Cerfontaine i Philippeville, a l'est amb Viroinval, a l'oest amb Chimay i al nord-oest amb Froidchapelle.

## Història

Couvin era una de les 23 Bones Viles del principat de Lieja, adquirit al segle xi pel príncep-bisbe Otbert. El 1814, després del Tractat de Fontainebleau (1814) va romandre francesa. El 1815, després de la desfeta de Napoleó a Waterloo, el Tractat de París (1815) va afegir la ciutat al Regne Unit dels Països Baixos, ensems amb els municipis de Mariembourg, Fagnolle, Bouillon i Philippeville. El 1830 es va integrar a Bèlgica.

## Agermanaments

* Montbard

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri de l'Interior de Bèlgica, 27-01-2024. [Consulta: 21 setembre 2024].
* ↑ «Les 23 +2 « bonnes villes » de la principauté de Liège» (en francès). Govern de Valònia, 2013. [Consulta: 21 setembre 2024].
# Choeropsis

Choeropsis és un gènere d'hipopòtams nans.
Es coneixen dues espècies, una de les quals està extinta:
* Hipopòtam nan — Choeropsis liberiensis
* Hipopòtam nan de Madagascar — Choeropsis madagascariensis †
Alguns investigadors consideren que els hipopòtams nans són, en realitat, membres del gènere Hexaprotodon.
El nom Choeropsis deriva de les paraules gregues Khoiros, que vol dir ‘porc’, i Opsis, que significa ‘pertanyent a’. Els hipopòtams pigmeus, però, no són porcs i el sufix -opsis es pot traduir com a ‘similar a’.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Fàtima Ahmed El Haddad

Fàtima Ahmed El Haddad (Tetuan, 1967) és una activista per la integració dels migrants.
Nascuda a Tetuan, es va criar a Ceuta amb sis germans i germanes. En arribar a Barcelona (el 1995 o 1996, segons la font), va tenir problemes amb la llengua. Va conèixer el català a través de la seva filla. De seguida es va vincular al moviment associatiu del barri del Raval. El 1997 va entrar a treballar a l'Associació Sociocultural Ibn Battuta. El 2013 va fundar, juntament amb Mercè Amor, l'Associació Intercultural Diàlegs de Dona, que afavoreix la socialització de les dones migrades que arriben al Raval de Barcelona. Forma part del Consell Assessor per a la Diversitat Religiosa i el Consell Municipal d'Immigració de Barcelona.
El 2022 va rebre la Creu de Sant Jordi per la seva tasca en favor de la integració dels migrants. El març de 2023, va ser una de les personalitats homenatjades per l'Ajuntament de Barcelona en la campanya Ciutat de Dones.

## Referències

* 1 2 3 4 Ferrer, Antònia Crespí. «Fàtima Ahmed: “També he hagut de decidir si quedar-me a casa plorant o seguir endavant”», 07-08-2022. [Consulta: 15 agost 2022].
* 1 2 «Fàtima Ahmed, activista social, Creu de Sant Jordi 2022». [Consulta: 15 agost 2022].
* ↑ «L’activista Fàtima Ahmed o l’Associació pels Drets Sexuals i Reproductius reben la Creu de Sant Jordi», 29-06-2022. [Consulta: 15 agost 2022].
* ↑ «Fàtima Ahmed.». Arxivat de l'original el 2022-07-09. [Consulta: 15 agost 2022].
* ↑ «Biografies». Ciutat de Dones. Ajuntament de Barcelona, 01-03-2023. Arxivat de l'original el 2023-03-25. [Consulta: 19 abril 2023].

## Enllaços externs

* Entrevista a Catalunya Ràdio el 2022
# Julius Erving

Julius Erving (Manhattan, 22 de febrer de 1950) és un exjugador de bàsquet estatunidenc, un dels millors dels anys 70. Era conegut com a Dr. J.

## Biografia

va començar jugant a l'organització rival de l'NBA, l'ABA (American Basketball Association I), als Virginia Squires, però seria traspassat als New York Nets (ara els Brooklyn Nets). Amb els Nets va aconseguir dos campionats, el 1973-74 i el 1975-76. Després que l'ABA es desintegrés, els Nets, els San Antonio Spurs, els Denver Nuggets i els Indiana Pacers van anar a l'NBA. A causa de drets de contracte van ser venuts als Philadelphia 76ers, Erving va haver de passar a aquest equip.
Va disputar 11 temporades amb l'equip de Pennsilvània i va obtenir l'anell de campió de la temporada 1982-83. Dr. J es va retirar a l'edat de 37 anys a la fi de la temporada 1986-87 de l'NBA, i el 1993 seria inclòs al Naismith Memorial Basketball Hall of Fame. L'any 1996, fou nominat un dels 50 millors jugadors de la història de l'NBA.
Després de retirar-se, va adquirir una planta embotelladora de Coca-Cola, així com estacions de televisió per cable a Nova York i Nova Jersey. Després de treballar com un analista d'estudi per a la NBC, Erving es va unir al staff d'oficina dels Orlando Magic, com a vicepresident de RDV Sports i vicepresident executiu dels Magic el 4 de juny de 1997.

## Referències

* ↑ «The 70s: Dr. J and Dynasty Days» (en anglès). NBA, 05-12-2016. [Consulta: 8 febrer 2025].
* ↑ «Dr. J' Julius Erving explains his nickname exclusively to Class Act Sports». Arxivat de l'original el March 29, 2012. [Consulta: 21 maig 2012].
* ↑ «Julius Erving Bio». NBA Media Ventures, LLC. [Consulta: 16 desembre 2008].
* ↑ Day, Frederick J. Clubhouse Lawyer: Law in the World of Sports (en anglès). iUniverse, 2004-06. ISBN 978-0-595-31850-6.
* 1 2 «This Date in NBA History: Nets retire Julius Erving's jersey in 1987, Michael Jordan scores 59 vs. Pistons & more» (en anglès canadenc). Sporting News Canada, 03-04-2020. [Consulta: 8 febrer 2025].
* ↑ Pluto, Terry. Loose Balls: The Short, Wild Life of the American Basketball Association (en anglès). Simon and Schuster, 2007-11-06. ISBN 978-1-4165-4061-8.
* ↑ «Julius Erving Wore No. 6 With Sixers to Be Like Bill Russell, 'One of My Heroes' (Video)» (en anglès americà). NESN, 07-08-2012. [Consulta: 8 febrer 2025].
* ↑ Williams, Pat. Pat Williams' Tales from the Philadelphia 76ers: 1982-1983 NBA Champions (en anglès). Simon and Schuster, 2012-01-23. ISBN 978-1-61321-485-5.
* ↑ «Julius Erving» (en anglès). The Naismith Memorial Basketball Hall of Fame. [Consulta: 8 febrer 2025].
* ↑ «The NBA's 50 Greatest Players» (en anglès). NBA.com. Turner Sports Interactive, Inc.
* ↑ «Julius Erving». Legends profile. NBA.com. Arxivat de l'original el September 16, 2016. [Consulta: 30 març 2022].
# Trevor Ariza

Trevor Anthony Ariza (nascut el 30 de juny de 1985 en Miami, Florida) és un exjugador de bàsquet d'origen dominicà. Jugà durant 18 temporades a l'NBA.
L'aler va jugar a bàsquet universitari durant una temporada amb els UCLA Bruins abans de ser seleccionat a la segona ronda del draft de l'NBA del 2004 pels New York Knicks. Després del seu pas per l'equip de Manhattan, va jugar per als Orlando Magic, Los Angeles Lakers, Houston Rockets, New Orleans Hornets, Washington Wizards, de nou a Houston, Phoenix Suns, tornada a Washington, Sacramento Kings, Portland Trail Blazers i Miami Heat, abans de tornar a Los Angeles, el seu darrer equip. Precisament amb els Lakers, Ariza va guanyar el seu únic anell de campió de l'NBA, la temporada 2008-09.

## Referències

* ↑ «Trevor Ariza | Forward» (en anglès). NBA.com. [Consulta: 9 febrer 2025].
* ↑ «Magic Acquire Brian Cook and Maurice Evans From L.A. Lakers» (en anglès). Orlando Magic. Arxivat de l'original el 2021-10-19.
* ↑ «Lakers move the wrong move going with Ron Artest» (en anglès americà). Los Angeles Times, 03-07-2009. [Consulta: 9 febrer 2025].
* ↑ «NBA.com: Pacers get Collison from Hornets in four-team trade». Arxivat de l'original el 2016-05-09. [Consulta: 9 febrer 2025].
* ↑ «Wiz get Hornets' Okafor, Ariza for Lewis, pick» (en anglès), 20-06-2012. [Consulta: 9 febrer 2025].
* ↑ «Rockets Land Ariza & Valuable First Round Pick». NBA.com, 15-07-2014. [Consulta: 15 juliol 2014].
* ↑ «Suns agree to one-year, $15 million deal with swingman Trevor Ariza». ESPN.com, 01-07-2018. [Consulta: 9 juliol 2018].
* ↑ «Wizards acquire Trevor Ariza». NBA.com, 17-12-2018. [Consulta: 17 desembre 2018].
* ↑ «Trevor Ariza, Kings Reportedly Agree on 2-Year, $25M Contract in Free Agency». Bleacher Report.
* ↑ «Trail Blazers Acquire Trevor Ariza, Wenyen Gabriel, and Caleb Swanigan from Sacramento». NBA.com, 20-01-2020. [Consulta: 21 gener 2020].
* ↑ «HEAT Acquire Trevor Ariza». Miami Heat. [Consulta: 18 març 2021].
* ↑ «Lakers Sign Trevor Ariza». NBA.com, 06-08-2021. [Consulta: 6 agost 2021].
* ↑ «This Day In Lakers History: Pau Gasol, Trevor Ariza Shine In 2009 Playoffs Opener Vs. Jazz» (en anglès americà). Lakers Nation, 19-04-2024. [Consulta: 9 febrer 2025].

## Enllaços externs

* Fitxa en NBA.com de Trevor Ariza (anglès)
# Estació de Madrid-Puerta de Atocha-Almudena Grandes

Mapa Rodalies Madrid línia C-2 :
Mapa Rodalies Madrid línia C-3 :
Mapa Rodalies Madrid línia C-4 :
Mapa Rodalies Madrid línia C-5 :
Mapa Rodalies Madrid línia C-7 :
Mapa Rodalies Madrid línia C-8 :
Mapa Rodalies Madrid línia C-10 :
LAV Madrid-Saragossa-Barcelona-França :
Mapa Metro Línia 1 :
Madrid-Puerta de Atocha-Almudena Grandes és una estació de ferrocarril situada a Madrid i és el major complex ferroviàri d'Espanya. És la primera estació ferroviària de l'estat en trajectes nacionals i la segona en trajectes internacionals, després de Barcelona-Sants. Es va inaugurar el 9 de febrer de 1851 com a estació del Mediodía i va ser la primera estació de ferrocarril de Madrid.
L'estació d'Atocha va ésser un dels llocs on explotaren les bombes en els atemptats de Madrid de l'11 de març de 2004 que llevaren la vida a 191 persones, juntament amb les estacions del Pozo i Santa Eugenia.

## Línia

* Línia 050 (LAV Madrid - Perpinyà)
* Línia 200 (Madrid - Barcelona)
* Línia 300 (es) (Madrid - València)
* Línia 910 (es) (Atocha-Pinar de las Rozas)
* Línia 920 (es) (Móstoles-Atocha-Parla)
* Línia 930 (es) (Atocha-San Fernando de Henares)
* LAV Madrid-Sevilla (Madrid-Sevilla)

## Distribució de les vies

Metro de Madrid :
| Procedència/Destinació | < | Línia | > | Procedència/Destinació |
| Pinar de Chamartín | Atocha | | Menéndez Pelayo | Valdecarros |
| Rodalies Madrid |||||
| Procedència/Destinació | < | Línia | > | Procedència/Destinació |
| Chamartín | Recoletos | | Asamblea de Madrid-Entrevías | Alcalá de Henares Guadalajara |
| Chamartín | Nuevos Ministerios | | Villaverde Bajo | Aranjuez |
| Alcobendas-S.S. Reyes Colmenar Viejo | Nuevos Ministerios | | Villaverde Bajo | Parla |
| Móstoles-El Soto | Embajadores | | Méndez Álvaro | Humanes Fuenlabrada |
| Chamartín | Recoletos | | Asamblea de Madrid-Entrevías | Alcalá de Henares |
| Chamartín | Recoletos | | Méndez Álvaro | Alcalá de Henares |
| El Escorial Cercedilla | Recoletos | | | |
| Pitis | Recoletos | | Méndez Álvaro | Villalba |
# Marco Caneira

Marco António Simões Caneira (Sintra, 9 de febrer de 1979) és un futbolista portuguès, que ocupa la posició de defensa.

## Trajectòria

Va començar la seua carrera al planter del Sporting Clube de Portugal, arribant a debutar al primer equip. Quan signa un contracte professional, és cedit al S.C. Beira-Mar. Va ser involucrat l'any 2000 en una complicada operació entre el FC Alverca, que es va fer amb la meitat dels seus drets, i l'Inter de Milà, tot orquestrat per l'agent del futbolista, en Paulo Barbosa. Immediatament va ser enviat a la Reggina. A la temporada següent, l'Inter el va cedir a la SL Benfica per dues temporades.
Després de la temporada 01/02 torna a ser cedit, ara al Girondins de Bordeus de la Ligue 1 francesa, on va quallar una bona temporada. A l'acabar eixa campanya, el club francès el fitxa amb un contracte de quatre anys. Al segon any, és cedit una altra volta, ara al València CF. El club valencià fitxaria el portuguès el 2005.
Al València hi roman temporada i mitja. El gener del 2006 és enviat al Sporting de Lisboa, on desenvolupa tasques defensives. Amb els lisboetes marca un gol a l'Inter de Milà, en la Champions League. Retornaria al València, però al no tindre oportunitats, al juny del 2008 fitxa pel conjunt de la capital portuguesa.

## Selecció

Ha estat internacional amb la selecció portuguesa de futbol, amb qui ha participat en el Mundials del 2002 i de 2006.

## Palmarès
### Club

Sporting
* Taça de Portugal: 2006–07
* Supercopa Cândido de Oliveira: 2008
* Taça da Liga finalista: 2008–09
Beira-Mar
* Taça de Portugal: 1998–99
València
* Copa del Rei: 2007–08
* Supercopa d'Europa de futbol: 2004
Videoton
* Nemzeti Bajnokság I: 2014–15
* Szuperkupa: 2011, 2012
* Ligakupa: 2011–12

## Referències

* ↑ Cartaxana, João «Marco Caneira, Alhandra e Paulo Costa culpam Paulo de Abreu e Carlos Janela pela saída do Sportin» (en portuguès). Record, 29-10-1999 [Consulta: 7 juliol 2021].
* ↑ «Tre giovani Portoghesi in prestito» (en italià). Inter Milan, 21-06-2000. [Consulta: 14 desembre 2009].
* ↑ «Jugovic al Monaco, ripresi Paulo Costa e Caneira: ma potrebbero andare al Benfica» (en italià). Inter Milan, 24-07-2001. [Consulta: 15 juliol 2010].
* ↑ Magalhães, Magda. «Benfica: Acordo total com o Inter por Caneira» (en portuguès). TVI 24, 01-08-2001. [Consulta: 7 juliol 2021].
* ↑ «Bordeaux backing Portuguese duo». UEFA, 04-07-2003. [Consulta: 10 juny 2008].
* ↑ «Valencia secure Caneira loan». UEFA, 27-07-2004. [Consulta: 10 juny 2008].
* ↑ «Mora increases Valencia options». UEFA, 13-06-2005. [Consulta: 10 juny 2008].
* ↑ «Caneira heads home to Sporting». UEFA, 03-01-2006. [Consulta: 7 juliol 2021].
* ↑ «Lisbon giants move to strengthen». UEFA, 25-06-2008. [Consulta: 4 juny 2010].
* ↑ Tadeia, António «Portugal frente à Finlândia: Com a leveza da camisola nova» (en portuguès). Record, 28-03-2002. Arxivat de l'original el 14 July 2014 [Consulta: 2 juliol 2014].
# Coll

«Coll» té aquests significats:
* Coll (indumentària), part d'una peça de vestir més pròxima al coll humà o que l'envolta
* Coll o collada, depressió a la carena d'una serralada o d'un contrafort que permet el pas d'un vessant a l'altre
* Coll (naips), cadascun dels quatre tipus de naips o cartes d'una baralla, cada coll té una figura identificativa
* Anatomia:
** Coll (anatomia), part més estreta del cos que uneix el cap amb el tronc en alguns animals
** Coll o gola (anatomia), part interior del coll, davant de la columna vertebral
* Toponímia:
** Coll (Hèbrides Exteriors), Escòcia
** Coll (Hèbrides Interiors), illa de les Hèbrides Interiors, Escòcia
** Coll de Nargó, municipi de la comarca de l'Alt Urgell
** Cóll, poble de la Vall de Boí
** Puig del Coll del Jou, muntanya de la Serra de Tramuntana
** Can Coll, diversos indrets
** Santa Maria de Cóll, església parroquial de Santa Maria de Coll al poble de Cóll
** Puig del Coll del Jou, muntanya a la Serra de Tramuntana de Mallorca
* Biografies:
** Antoni Coll Prohens, polític mallorquí
** Carles Coll i Costa, músic
** Francesc Coll i Guitart (Gombrèn, 1812 - Vic, 1875), sacerdot de l'Ordre dels Predicadors i missioner
** Gabriel Coll i Mulet (Santa Eugènia, 1897 - 1972), pedagog mallorquí
** Josep Coll, diversos personatges
** Josep Maria Coll i Alemany (Barcelona, 1934), filòsof i eclesiàstic, doctor en filosofia
** Llorenç Coll (Biniamar, segle XVII - Selva, 1655)
** Marcos Tulio Coll Tesillo (Barranquilla, 1935), futbolista colombià
** Miquel Coll i Alentorn (Barcelona, 1904 - 1990), polític català
** Josep Carreras i Coll (Barcelona, 1946), cantant d'òpera
** Cayetano Coll y Toste (Arecibo, 1850 - Madrid, 1930), metge, historiador i escriptor porto-riqueny
* Organitzacions:
** Col·lectiu d'Obrers en Lluita (COLL), sindicat nacional i de classe dels Països Catalans (1977-1987)
# Fête de famille

Fête de famille és un comèdia dramàtica francesa dirigida per Cédric Kahn estrenada el 2019.

## Argument

El dia de l'aniversari de l'Andrea, la seva filla gran, desapareguda des de fa tres anys, reapareix de sobte, decidida a agafar el que li deuen. Aquesta reaparició trastornarà la família i reavivarà les tensions.

## Repartiment

* Catherine Deneuve : Andréa
* Emmanuelle Bercot : Claire
* Vincent Macaigne : Romain
* Cédric Kahn : Vincent
* Laetitia Colombani : Marie
* Luàna Bajrami : Emma
* Isabel Aimé Gonzalez-Sola : Rosita
* Alain Artur : Jean
* Joshua Rosinet : Julien
* Milan Hatala : Milan
* Solal Ferreira Dayan : Solal
* Satya Dusaugey : Fabien, l'agent immobiliari

## Rodatge

El rodatge va tenir lloc entre el 19 de juny i el 2 d'agost de 2018 a Òlt i Garona, especialment a Nerac i Marmanda . Va vendre 326.169 entrades i va guanyar 2.460.758 dòlars.

## Premis

* Premi dels Jurats dels Joves 2019 del Festival del Cinema Francès d'Helvètia

## Notes i referències

* ↑ Pascal «Bande-annonce du film Fête de famille, avec Catherine Deneuve.». leblogtvnews.com, 8 juillet 2019.
* ↑ Fête de famille (2019) - FFA 2019
* ↑ «Fête de famille». JPbox-office.com.
* ↑ «Prix du Jury des Jeunes 2019», 15-09-2019. Arxivat de l'original el 2019-10-29. [Consulta: 11 gener 2025].

## Bibliografia addicional

* Louise Dumas, « Party de campagne », Positif, n. 703, Paris, Institut Lumière/Actes Sud , septembre 2019, P7-8 (P7-8), ISSN 0048-4911
* Propos de Cédric Kahn recueillis par Fabien Baumann et Jean-Dominique Nuttens, « Le pouvoir salvateur de la fiction», ibid., P9-13 (P9-13)
* Nathalie Chifflet « Catherine Deneuve, le mal de mère », Le Républicain lorrain, Groupe Républicain lorrain Communication, Woippy, 4 de septembre de 2019, Sexe o gènere (P21), (ISSN 0397-0639)
* Propos recueillis par Nathalie Chifflet, « Questions à Catherine Deneuve. « La famille, c'est très important », ibidem

## Enllaços externs

* Tràiler de la pel·lícula a YouTube